ÍAV hafa tekið að sér að ljúka framkvæmdum við þrjú fjölbýlishús að Suðurlandsbraut 58 - 60 . Húsin eru fjögurra hæða auk kjallara og tengjast húsin saman með bílakjallara . Í hverju húsi eru 26 íbúðir og eru íbúðirnar því 78 talsins og er heildarstærð þeirra tæplega 14.000 fermetrar . ÍAV munu taka við framkvæmdinni þegar húsin eru uppsteypt og sjá um fullnaðarfrágang en gert er ráð fyrir að uppsteypu ljúki í aprílmánuði . Íbúðirnar verða seldar eldriborgunum en Mörkin eignarhaldsfélag mun sjá um söluna . Verkefnisstjóri er Jóhannes Kristjánsson . Á myndinni má sjá Karl Þráinsson aðstoðarforstjóra ÍAV og Stefán Þórarinsson stjórnarformann Markarinnar eignarhaldsfélags handsala samninginn .